ซื้อสุทธิ TTA28C1510A เป็นวันที่ 2 ติดต่อกัน
ซื้อสุทธิ Call DW บนหุ้น TTA เป็นวันที่ 2 ติดต่อกัน ขณะที่หุ้นอ้างอิงปรับตัวลงต่อเนื่อง โดยข้อมูลการซื้อขาย DW28 ในวันพุธ แสดงให้เห็นว่านักลงทุนซื้อสุทธิ TTA28C1510A อีกกว่า 8.5 ล้านหน่วยหลังจากที่ซื้อสุทธิไปแล้วในวันอังคารจำนวน 10.4 ล้านหน่วย
16 ก.ค. 2558

บล.แมคควอรี เผย ซื้อสุทธิ Call DW บนหุ้น TTA เป็นวันที่ 2 ติดต่อกัน ขณะที่หุ้นอ้างอิงปรับตัวลงต่อเนื่อง โดยข้อมูลการซื้อขาย DW28 ในวันพุธ แสดงให้เห็นว่านักลงทุนซื้อสุทธิ TTA28C1510A อีกกว่า 8.5 ล้านหน่วยหลังจากที่ซื้อสุทธิไปแล้วในวันอังคารจำนวน 10.4 ล้านหน่วย ขณะที่ราคาหุ้น TTA ปรับตัวลงต่ออีก 0.7% ในวันพุธ
อย่างไรก็ตามระหว่างวัน DW ในกลุ่มรับเหมาก่อสร้างและกลุ่มวัสดุก่อสร้างได้รับความสนใจจากนักลงทุน ตัวอย่างเช่น ITD28C1509A CK28C1510A และ TPIP28C1509A ขณะที่การซื้อขาย SET50 DW ค่อนข้างเงียบเหงา จากการที่ดัชนีหลักทรัพย์อ้างอิงเคลื่อนไหวในกรอบแคบ โดยรุ่นที่ได้รับความสนใจยังคงเป็นรุ่นที่ตอบสนองต่อการเปลี่ยนแปลงของดัชนีหลักทรัพย์อ้างอิงได้ดี เช่น S5028C1508A และ S5028P1508A เป็นต้น
นอกจากนี้ DW ในหุ้นพลังงานและเทคโนโลยีก็ได้รับความสนใจจากนักลงทุนด้วยเช่นกัน โดยวานนี้ หุ้น PTTGC สามารถปรับตัวขึ้นได้ต่อเนื่องจากวันอังคาร ท่ามกลางแรงกดดันจากแรงขายในหุ้นพลังงานอื่นๆ โดยการปรับตัวขึ้นดังกล่าวส่งผลให้ Call DW ปรับตัวขึ้นอย่างแข็งแกร่ง เช่น PTTG28C1508 +20.0% PTTG28C1512A +7.1% เทียบกับหุ้นอ้างอิงที่ปรับตัวขึ้น +2.2%
ส่วนหุ้นเทคโนโลยีปรับตัวขึ้นรับข่าวการเปิดประมูล 4G ที่คาดว่าจะสามารถเกิดขึ้นได้ในช่วงเดือน พ.ย. โดย DTAC28C1510A +10.0% เทียบกับหุ้นอ้างอิงที่ปรับตัวขึ้น +2.7% เป็นต้น ทั้งนี้กลุ่มธนาคาร ส่วนใหญ่ปรับตัวลดลง ซึ่งส่งผลให้ Call DW บนหุ้นธนาคารปรับตัวลงตามไปด้วย เช่น KBAN28C1512A -3.8% เทียบกับหุ้นอ้างอิงที่ปรับตัวลง -1.7% เป็นต้น
อย่างไรก็ตาม นอกจากแรงซื้อสุทธิใน TTA แล้ว ยังมีแรงซื้อสุทธิใน DW ที่อ้างอิงหุ้นขนาดใหญ่ ตัวอย่างเช่น SCC28C1510A PTT28C1510A อย่างละ 2.0 ล้านหน่วย และรวมทั้ง PSL28C1509A และ WHA28C1512A อีกด้วย ขณะที่ทางด้านแรงขายสุทธิ นักลงทุนขายสุทธิ QH28C1512A 2.7 ล้านหน่วย และ S5028P1508A 2.3 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 33,414.02 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  690.79 ล้านบาท
คิดเป็น 2.1%  